钦定古今图书集成/明伦汇编/官常典/第742卷 > 苏梦旸 韦宗孝 龙旌
## 钦定古今图书集成/明伦汇编/官常典/第742卷 > 苏梦旸 韦宗孝 龙旌

按《明外史忠义传》：“梦旸，万历间为云南禄丰知县。三
十五年十二月，武定贼凤腾霄反，围云南府城，转寇
禄丰。梦旸率民兵出城力战，贼退去。明年元日，方朝
服祝釐，贼出不意，袭陷其城，执之去，不屈死。赠光禄
少卿，有司建祠，录其一子。当禄丰之未陷也，贼先犯
嵩明州，吏目韦宗孝出御而败，合门死之。赠本州同”
知，荫子入国学。有《龙旌》者，云南赵州人，由岁贡生为
嵩明州学正。贼薄城，被执，骂贼死，赠国子博士。